זקוסקי

זקוסקי (רבים ברוסית: закуски; ביחיד закуска; בפולנית: zakąski, zakąska) הם מבחר של מתאבנים קרים, מנות ראשונות וחטיפים בתרבות האוכל במדינות דוברות שפות סלאביות.

 מאפיינים 
זקוסקי מוגש כמנה בפני עצמו או כליווי לשתיית אלכוהול, ובפרט וודקה.Encyclopaedia of Contemporary Russian משמעות המילה היא "משהו לנגוס אחרי".Закуска. С.И. Ожегов, Н.Ю. Шведова. Толковый словарь русского языка. 1949-1992. (in Russian) זה כנראה מקורו והושפע ממיזוג התרבויות הסלאביות, הוויקינגיות-נורדיות והמזרחיות באזורים המוקדמים של רוסיה כמו הרוס של קייב ורפובליקת נובגורוד.

 היסטוריה 
מסורת הזקוסקי קשורה ל"ברנבינסבורד" השוודי והפיני שהיה גם האב הקדמון של הסמרגוסבורד המודרני ושל המזה של האימפריה העות'מאנית ותרבויות מזרח תיכוניות אחרות. את הזקוסקי לא מגישים כמו בסקנדינביה במזנון, אלא לשולחן האוכל. זקוסקי הם גם אוכל בפני עצמו ולעיתים קרובות לא מוגשים רק כמנה ראשונה לארוחה. הם הוחזקו בבתי האצולה הרוסית כדי להאכיל מבקרים מזדמנים שנסעו למרחקים ארוכים ושעת ההגעה שלהם הייתה לרוב בלתי צפויה. בנשפים ובמסיבות הוגשו פעמים רבות זקוסקי בחדר נפרד צמוד לחדר האוכל, או על שולחן נפרד בחדר האוכל. המסורת התפשטה בסופו של דבר לשכבות אחרות בחברה ונשארה גם בימי ברית המועצות, אך בשל חוסר מקום, הן הוגשו על שולחן האוכל. זקוסקי הפך לפיכך למנה הראשונה של ארוחת ערב חגיגית.

כיום, מתאבנים אלה מוגשים בדרך כלל בנשפים, ארוחות ערב, מסיבות וקבלות פנים במדינות שהיו בעבר חלק מהאימפריה הרוסית, כולל כמה מדינות ברית המועצות לשעבר ופולין. מבחר רחב של זקוסקי מהווה מנה ראשונה סטנדרטית בכל שולחן משתה. בדרך כלל, זקוסקי כבר מונח על השולחן כאשר האורחים נקראים לחדר האוכל. זקוסקי יכול להיות קר או חם.

מבחר טיפוסי של זקוסקי קר עשוי לכלול נקניקים, דגים מיובשים, סלטים מעורבים, חולודטים (בשר בג'לי), פירוגי או פירוז'ק, ירקות כבושים שונים כגון סלק, מלפפונים, כרוב כבוש, פטריות כבושות, ביצי שטן, גבינות קשות, קוויאר, כריכים ולחמים.JOC All New Rev. - 1997 - Irma S. Rombauer, Marion Rombauer Becker

 גלריה 

 לקריאה נוספת 
 אנטיפסטי
 מזה
 טאפס

 קישורים חיצוניים 

 מבדר מרומא העתיקה לסופרבול: אנציקלופדיה. עמ. 437–438.
 הערות שוליים 

קטגוריה:המטבח האוקראיני
קטגוריה:המטבח הסובייטי
קטגוריה:מזון: דרכי הגשה
קטגוריה:המטבח הרוסי
קטגוריה:המטבח הפולני
קטגוריה:מאכלי חג המולד
קטגוריה:המטבח הבלארוסי
קטגוריה:מתאבנים